לכבוד

הסטודנטים

במחלקות עיניים

המסונפות לאונ' תל-אביב

שלום רב,

**קלרקשיפ עיניים - מטלות הסטודנט**

ברצוננו להביא לידיעתך, מבעוד מועד, את המטלות המחייבות כל סטודנט בהגיעו לקלרקשיפ במחלקת עיניים.

* הרצאות המבוא הם חלופה להרצאות הפרונטאליות. האתר כולל צילום הרצאות, מצגות, תרגולים וסיכומי הרצאות וקישורים לאתרי אטלסים וסרטים רלוונטיים. כתובת האתר: <http://moodle.tau.ac.il>
* כניסה לאתר באמצעות סיסמא אישית.
* על כל סטודנט תחול החובה לצפות בהרצאות המוקלטות, לקרוא את סיכומי ההרצאות, ולענות על השאלות לתרגול לפני תחילת הקלרקשיפ במחלקות.
* כבקרה על לימוד החומר מהאתר, ביום הראשון לקלרקשיפ יערך מבדק הכולל 10 שאלות אמריקאיות. ציון מעבר של 60 הוא תנאי הכרחי להתחלת הקלרקשיפ.
* על כל סטודנט לבצע תורנות אחת במהלך הקלרקשיפ, עד לשעה 23:00.
* קיימת חובת נוכחות מלאה בכל תקופת הקלרקשיפ. לא יאושרו בקשות להיעדרות מהקלרקשיפ פרט למקרים חריגים כמו: מילואים, חופשת לידה או מחלה (בהתאם לנהלי האוניברסיטה).

תלמיד שנאלץ להעדר במהלך הקלרקשיפ מסיבות מוצדקות יקבל על כך אישור ממנהל המחלקה. תאושר היעדרות של מקסימום 20% מהקלרקשיפ (היינו יום אחד לכל היותר), בתנאי שההיעדרות לא תפגע במהלך ההכשרה של הסבב והתלמיד עמד בכל הדרישות בהתאם לשיקול דעת מנהל המחלקה.

על תלמיד שנעדר ללא אישור, ידווח מנהל המחלקה למזכירות החוג או למזכירות תלמידים ובמקרה זה הפקולטה תהיה רשאית להפסיק את לימודי התלמיד בקלרקשיפ.

* נעדר תלמיד למעלה מ-%20 מהקלרקשיפ, גם אם ההיעדרות היתה מוצדקת, חייב לחזור על הקלרקשיפ בשלמותו.
* במהלך הקלרקשיפ על הסטודנט למלא את פנקס המיומנויות הקליניות ("רשימת תיוג לסטודנט") שקיבל ולהחתים את מנהל המחלקה או את נציגו ואת הטיוטור.
* **בתום תקופת הקלרקשיפ ייערך קולוקוויום לסטודנט**. מטרת הקולוקוויום לבדוק את ידע הסטודנט ולהעריך את הישגיו במהלך הקלרקשיפ ולשמש אמצעי לימוד הוראתי. בסופו יינתן ציון עובר/נכשל לכל סטודנט.
* במהלך הקלרקשיפ ,יבוצע משוב של הסטודנטים. הסטודנטים יבצעו את המשוב באופן ממוחשב.
* הסטודנטים יתבקשו להגיע ביום הראשון לקלרקשיפ בשעה 08:00.

הערה: הוראת עיניים במסגרת המחלקות הפנימיות מתקיימת על פי לו"ז מתואם בכל בית חולים ועל פי תיאום עם החוג לרפואה פנימית.

בברכת הוראה פורייה,

פרופ' דני געתון פרופ' אלעד מויסייב 

 ראש החוג לרפואת עיניים רכז ההוראה לסטודנטים לרפואה